text: Føroyar og føroyskur matur eru á breddanum hjá kendu Youtube-rásini, "Best Ever Food Review Show", ið hevur yvir níggju milliónir haldarar. Hyggjaratølini eru longu komin uppum milliónina.
text: #000005
text: 9,53 milliónir haldarar er nógv á Youtube, og tað sæst eisini aftur á hyggjaratølunum hjá fyrsta partinum um Føroyaferðina hjá Sonny, sum verturin á "Best Ever Food Review Show".
text: #000009
text: Bara tveir dag eftir, at fyrsti parturin av Føroyaferðini, ið eitur "European Lobster Trapping! Seafood Gold in the Atlantic!", varð lagdur upp á Youtube, so hava yvir 1 millión fólk hugt eftir honum.
text: #000010
text: Viðmerkingarnar, ið fyrsti parturin fær á Youtube, eru eisini sera jaligar.
text: #000011
text: Í hesum fyrsta partinum verður farið út at fiska hummarar, kavað eftir skeljadjórum og etið á matstovuni Roks í Havn.
text: #000013
text: Verturin Sonny, ið er úr USA, men búsitandi í Vietnam, ferðast til fjarskotin lond fyri at kanna og ummæla sjáldsama matin og mentanina á staðnum.
text: #000016
text: Einki er ov sjáldsamt ella óvanligt hjá Sonny, heldur ikki ræst og turt kjøt, grind og fuglur, sum hann fer at royna í seinni pørtum av Føroyaferðini.
text: #000017
text: Og Sonny er heldur ikki bangin fyri at vísa, hvussu maturin verður fingin til høldar og hagreiddur.
text: #000018